
Nr. SC 2013 – 
REFERAT
privind aprobarea Studiului de Fezabilitate pentru obiectivul de investiţie
,,PASAJ JIUL”

Direcţia Tehnică prin Biroul Drumuri şi Poduri are cuprins în programul de investiţii pe anul 2013 

obiectivul de investiţii ,, PASAJ JIUL”

Pasajul Jiul este un pasaj inferior amplasat în Municipiul Timişoara la intersecţia Bulevardului Republicii cu Calea Circumvalaţiunii, pe sub linia CF 100 Orşova-Jimbolia, linia moartă Buziaş şi linia de tragere cap.X.
Pasajul Jiul are o deschidere de 12,60 m între culei.
Proiectul cuprinde strada Jiul între Splaiul Nicolae Titulescu, bv. Republicii şi pasajul de Cale ferată, respectiv calea Circumvalaţiunii până la intersecţia cu strada Nera. 
În prezent, circulaţia auto este strangulată în zona pasajului, deplasarea autovehicolelor făcându-se pe trei benzi de câte 3,0 m.

În urma investigaţiei vizuale a drumului, au fost constatate următoarele:

- tasări neuniforme şi băltiri ale apei pe partea carosabilă şi fisuri, crăpături;

- suprafeţe şlefuite, borduri ciobite şi degradate;

- denivelări şi tasări în bretele de acces la pasaj;

- fisuri, crăpături, gropi, cedări fundaţie;

- borduri mici tasate, marcaje rutiere uzate.

Podul de cale ferată este un pod metalic definitiv pentru 3 linii CF cu funcţia de pasaj inferior.
Având în vedere cele de mai sus menţionate, starea de viabilitate a pasajului este nesatisfăcătoare, din punct de vedere al clasei de încărcare, al siguranţei circulaţiei şi al confortului utilizatorilor, motiv pentru care sunt necesare lucrări de reabilitare şi lărgire a pasajului existent.


Realizarea acestui obiectiv are o importanţă deosebită pentru locuitorii municipiului Timişoara din punct de vedere economic şi social.


Efectele ce vor rezulta prin realizarea pasajului:

1. Îmbunătăţirea condiţiilor de transport pentru bunuri şi persoane;

2. Crearea unor condiţii optime de desfăşurare a activităţii operatorilor de transport locali şi regionali;
3. Determinarea creşterii volumului transportului, precum şi satisfacerea mai bună a nevoilor de deplasare a cetăţenilor.

4. Îmbunătăţirea factorilor de mediu.
Sursa de finanţare: Bugetul local capitolul Cap 84.02.03.01. Drumuri şi poduri, Cap. C Studii şi proiecte.
Primăria Municipiului Timişoara a recepţionat Studiului de Fezabilitate  pentru  ,,Pasaj Jiul” realizat de S.C. POD-PROIECT S.R.L. conform contractului de prestări servicii nr.7/22.01.2013. În vederea realizării investiţiei este necesară aprobarea Studiului de Fezabilitate.


Valoarea totală a investiţiei ,, Pasaj Jiul” este estimată, conform devizului general al investiţiei, la 36.579,445  mii lei (inclusiv TVA),  respectiv 8.197,442 mii Euro (1 euro =4,4623  lei la data de 10.10.2013).

Durata de realizare pentru execuţia lucrărilor proiectate este estimată  la 14 luni.
Având în vedere faptul că finanţarea studiului de fezabilitate ,,Pasaj Jiul” se face din Bugetul local, propunem aprobarea studiului de fezabilitate şi realizarea investiţiei menţionată anterior.     

